Galerii: Haapsalu vanalinna tuleb tasapisi elu - Lääne Elu
Avakülg Artikkel Galerii: Haapsalu vanalinna tuleb tasapisi elu
2. mai 2020 15:25
Restoran Kärme Küülik avas taas uksed paar nädalat tagasi. Foto Arvo Tarmula
Eriolukorra ajal suletud olnud Haapsalu vanalinna söögikohad ja kauplused avavad järjest uksi. 4. maist muutub ka vanalinna liikluskorraldus ja kohvikud saavad hakata Karja tänavale väliterrasse paigaldama.
Kui seni on vanalinna söögikohtadest uksi avatuna hoidnud Pizza Grande ja Müüriääre pagar, siis soojade ilmade saabumisega on söögivõimalusi järjest lisandunud.
Sellest nädalast on taas avatud seni toitu vaid kaasa müünud Talumehe kõrts. Kõrts pole küll avatud nii nagu eriolukorraeelsel ajal, hiliste õhtutundideni, vaid kell 11–18. Turvalisuse tagamiseks on vähendatud kõrtsis kohtade arvu, et oleks võimalik järgida 2 + 2 reeglit. Sarnaselt Talumehe kõrtsiga on avatud ka kõrval olev käsitööpood „Ehe ja Ehtne”.
Söögikohtadest tegi aprilli keskpaigast, esialgu vaid nädalavahetustel, kuid nüüd juba alates kolmapäevast uksed lahti bistroo Herman. Ka Kärme Küülik pakub juba paar nädalat võimalust pitsasid nii kaasa tellida kui ka kohapeal süüa. Kohapeal süüa soovijatel soovitab söögikoht laua broneerida.
Järgmisest reedest on lubanud koos suveterrassiga uksed avada Hapsal Dietrich. Söögikoht plaanib külastajaid teenindada neljapäevast pühapäevani.
Taas on uksed avanud ka Laterna baar, Gallia Kukk, Mesimoka kohvik, Cafe Tallinn ning esialgu neljapäevast pühapäevani spaahotell Laine restoran Blu Holm. Tavapärastele lahtiolekuaegadele üle minemisest on teatanud ka aasia söögikoht Vaga Mama.
Karja tänav. Tarmula1
Karja tänav. Tarmula2
Karja tänav. Tarmula3
Karja tänav. Tarmula4
Karja tänav. Tarmula5
Karja tänav. Tarmula6
Karja tänav. Tarmula7
Karja tänav. Tarmula8
Karja tänav. Tarmula9
Eelmine artikkelBirgit Kermes: suvevormsilase elu lukus saarel
Järgmine artikkelKoroonaelust Euroopa ristteel: üle piiri
Iembit rotman
Kak mosna naiti ingrita rotmana lembit
Sellel suvel jätkub uimane talveelu mudalinnas. Ühtegi suveüritust ei tule ja see tähendab seda, et paljud ei jää ellu. Joogem rahulikult omaette õlut ja viina ja istugem kodus.
Ene Normak
Kui külastajaid jätkub,miks mitte!!!!!
Ei saa aru???
Igas majas kohvik, milleks, kellele?
Kui einelaud vettinud sardelliga on sulle parem, siis muidugi
Selleks, et nõudlust on. Ühtegi äri pidada ei saa, kui ostjaid pole. Lihtne.
Polegi vaja aru saada. Kohvikus üks külastaja, teda loobitakse saiakestega ja pritsitakse kohvi näkku kahe meetri kauguselt.
sooviks nii
Ega suvi tulemata jää. Milleks nii pessimistlikult, tigedalt kirjutada siia. Loodaks, et kohvikute ja muude selliste omanikud saavad aru,kuidas oleks õige käituda ja hoiavad hinnad sobilikud mõeldes oma linnaelanike soovile neid külastada ja küllap tulevad siis üle Eesti oma rahvas ,kes muidu Haapsallu suvel eriti ei mahtunudki nii hindade kui liikluse poolest